Dream Within a Dream Tour

Apie turą

Sceninė turo įranga buvo ypatinga rakto formos konstrukcija. Pagrindinė scena buvo apvalios formos, su dvejomis pakylomis ir trapu, kuris sukosi aplinkui iki pat scenos pabaigos, taigi, fanai galėjo matyti Britney iš bet kurios pozicijos. Siauroji pakylos dalis, kuri driekėsi nuo scenos vidurio, buvo sujungta su antrąja stačiakampio formos scena, buvusia viduryje arenos. Scenoje buvo atlikti minimalūs pasirodymai, bet į tai įėjo įvairūs keliamieji prietaisai ir vaizdo ekranai. Auditorijos nariai sėdėjo aplink sceną, bet sėdimosios vietos buvo išdėstytos taip, kad fanai vieni kitiems neužstotų vaizdo.
Vienas iš įspūdingesnių turo požymių buvo lietaus ekranas, per kurį tekėjo apie 2000 litrų vandens per šou finalą.
Originalus rugpjūčio 26 d. dienos renginys, turėjęs įvykti Majamyje, buvo atidėtas, kai Britney susirgo gripu likus dviem savaitėms iki turo pradžios, taigi, atidėtos buvo ir repeticijos. Turo atidarymas buvo perkeltas į rugpjūčio 31-ąją dieną Vašingtoną, taigi, per tą laiką įvyko nemažai perklausų.
Per antrąjį Britney pasirodymo vakarą Meksikos „Foro Sol“ arenoje, 2002 m. birželio 28 d., miestą užklupo didžiulė perkūnija, privertusi Britney nutraukti pasirodymą viduryje koncerto. Kaip pranešama, fanų minia pradėjo švilpauti ir ji tik pasakė „Atsiprašau, Meksike, Sudie“. DVD įraše, kuris buvo jos knygos „Stages“ turinyje, gali pamatyti sąmyšį užkulisiuose renginio metu, bet neparodoma, kas vyko ant scenos. Ji paliko šalį nekomentuodama ir be jokių pasiaiškinimų tą pačią naktį 11:00 valandą. Vėliau Britney atstovai sakė, jog žaibas pataikė į sceną, todėl teko atšaukti pasirodymą.
Koncerto Luboke metu, TX „United Spirit“ arenoje, didžiuliai ir sudėtingi Britney scenos įrenginiai sukėlė arenoje energijos išeikvojimą vos po antros dainos atlikimo, vėl priverčiant nutraukti pasirodymą.
Kai Tokijuje Spears nukrito nuo scenos, filmuota medžiaga pasiekė internetą ir tapo populiariu vaizdeliu.

Apie šou

Pasirodymas prasideda su moterimi, apsirengusia naktiniais marškiniais nešina žibintu. Po vaizdo klipo, kuriame kalbėjo sapnų fėja, Britney gitaristas išnyra iš antrosios scenos pakylos ir užgroja dainos „Oops!…I Did It Again“ roko versiją (iš 2000-ųjų metų „MTV video muzikos apdovanojimų“). Britney pasirodo pritvirtinta prie platformos, kuri suka ją 360-ies laipsnių kampu. Įspūdingame renginyje buvo naudojami įvairūs kostiumai ir scenos papuošimai.
Vienoje dalyje Britney išlenda iš muzikinės dėžutės, apsirengusi kaip balerina ir dainuoja „Born To Make You Happy“. Tada ji nusimeta sijonėlį ir tampa Holivudo žvaigžde, atlikdama kūrinį „Lucky“, po to sudainuoja „Sometimes“.
Asmeniškesni pasirodymai buvo antroje turo dalyje, kai Britney sėdėjo šalia pianisto ir diskutavo apie savo gyvenimą. Tuomet, pritariant pianinui, ji sudainavo keletą trumpų dainelių, kurias neseniai buvo sukūrusi. Daugelyje koncertų ji atliko džiazo stiliaus dainą „Mystic Man“, kurioje galima išgirsti ištraukų iš grupės „N'SYNC“ dainos „Gone“. Kituose dainavo „Weakness“, „My Love Was Always There“ ir „You Were My Home“, visus iš minėtų ji atliko įvairiuose turo koncertuose.
Renginio metu Britney pasirodė virš auditorijos ant skraidančios scenos („I Love Rock 'N' Roll“ ir „Baby One More Time“ (Remix)), nušoko nuo jos prisirišusi virve, šoko su savimi prieš vaizdo ekraną („Lonely“), linksminosi žaismingame spalvų pasaulyje („Anticipating“) ir pabuvojo džiunglėse („I'm A Slave 4 U“).
Miniai vis garsiau šūkaujant, virš scenos pasirodė lietaus uždanga, su suprojektuotu didžiuliu Britney atvaizdu, kuris vis mažėjo, kol ant pakylos, viduryje lietaus uždangos pasirodė ir kiaurai jos ėjo tikroji Britney. Ji atliko perredaguotą dainos „Baby One More Time“ versiją, prasidėjusios baladės forma. Prieš tai, kai Britney nusileido ant scenos ir išnyko su trapo pagalba nusišypsodama ir pamojuodama fanams, kartu su šokėjais paskutinį kartą paskraidė virš auditorijos.